**Sata naista Wikipediaan 8.3.2016**

**Tietoa tekijänoikeuksista**

Päivän tarkoituksena on tuottaa tai täydentää artikkeleita Wikipediaan ja edesauttaa tiedon avointa saatavuutta. Wikipediaan kirjoittamisessa on tärkeää, että teksti ei suoraan toista lähdekirjallisuutta ja että se on hyvää suomea. Artikkeleissa tulee olla lähdeviitteet.

**Wikipedia-artikkelien tekijänoikeudet**

Wikipedian sisällön tekijänoikeudet kuuluvat joko Wikipedian kirjoittajille ja artikkeleihin sisältöä lisänneille henkilöille tai Wikipediaan ulkopuolelta tuodun aineiston tekijänoikeuden haltijoille. Kun aineisto on julkaistu Wikipediassa, kirjoittajat ovat vapaaehtoisesti luopuneet osasta tekijänoikeuksiaan Wikipedian käyttämien lisenssien ehtojen mukaisesti.

Wikipediassa oleva tieto tarjotaan käyttäjille ilmaiseksi ja ilman velvoitetta, niinpä kenellä tahansa on rajattu oikeus käyttää ja kopioida materiaalia Wikipediasta.

[Wikipedia: Tekijänoikeudet](http://fi.wikipedia.org/wiki/Wikipedia%3ATekij%C3%A4noikeudet)

**Kuvien käyttö Wikipediassa**

Wikipedian kuvat ja mediatiedostot tulevat pääasiassa [Wikimedia Commonsista](https://commons.wikimedia.org/wiki/Etusivu), jossa oleva materiaali on vapaata hieman vaihtelevin lisenssein. Aineistojen tekijänoikeuksien omistajat ovat luopuneet osasta oikeuksiaan ja antaneet aineiston yhteiseen käyttöön tai aineiston tekijänoikeudet ovat rauenneet.

Wikipediassa ei pääsääntöisesti voi julkaista kuvia tai muita mediatiedostoja [tekijänoikeuden alaisista](https://fi.wikipedia.org/wiki/Tekij%C3%A4noikeus) taiteellisista teoksista. Tekijänoikeus on voimassa 70 vuotta tekijän kuolinvuoden päättymisestä. Voit esitellä taideteoksia Wikipediassa esimerkiksi lisäämällä Wikipedia-artikkeliin linkkejä sellaisille sivuille, joilla teoksiin voi tutustua.

Tapahtumassa saat apua kuvien liittämiseen Wikipediaan esimerkiksi sisältökumppaneilta ja voit kysyä neuvoa tekijänoikeuksista.

**Lisätietoa tekijänoikeudesta:**

[Finlex/Tekijänoikeuslaki](http://www.finlex.fi/fi/laki/ajantasa/1961/19610404?search%5btype%5d=pika&search%5bpika%5d=tekij%C3%A4noikeuslaki):

[Opetus- ja kulttuuriministeriö/Tekijänoikeuksien perusteista](http://www.minedu.fi/OPM/Tekijaenoikeus/tekijaenoikeuden_perusteita/?lang=fi)

[Kuvasto ry/Kuvaoikeuksien ABC](http://kuvasto.fi/kuvaoikeuksien-abc/)

**Lisätietoja tapahtumasta:** <http://blogs.helsinki.fi/librarynews/satanaista/>

Kaisa-talon naistenpäivän tapahtuman järjestävät Helsingin yliopiston kirjasto, Nykytaiteen museo Kiasma sekä Wikimedia Suomi ry.